ക്യാപ്റ്റന്സി വിവാദത്തിന് ഇടയില് രോഹിത്തും കോഹ്ലിയും നേര്ക്കുനേര് വമ്ബന് പോര് കാത്ത് ആരാധകര് ദുബായ്: ചെന്നൈ സൂപ്പര് കിങ്സിന് എതിരായ കളിക്ക് ശേഷം ധോനിയുമായി ചിരിച്ച് കളിച്ചാണ് കോഹ് ലിയെ കണ്ടത്. എന്നാല് മുംബൈക്ക് എതിരെ റോയല് ചലഞ്ചേഴ്സ് ബാംഗ്ലൂര് ഇറങ്ങുമ്ബോള് കോഹ് ലിയുടേയും രോഹിത്തിന്റേയും ഇടപഴകല് എങ്ങനെയാവും എന്ന ആകാംക്ഷയിലാണ് ആരാധകര്. ക്യാപ്റ്റന്സി വിവാദത്തിന് ശേഷം ആദ്യമായാണ് ഇരുവരും നേര്ക്കു നേര് വരുന്നത്. ട്വന്റി20 ലോകകപ്പിന് ശേഷം നായക സ്ഥാനം ഒഴിയുമെന്ന കോഹ് ലിയുടെ പ്രഖ്യാപനത്തിന് പിന്നാലെ ഇന്ത്യന് ടീമിനുള്ളില് അധികാര തര്ക്കം എന്ന റിപ്പോര്ട്ടുകള് വന്നിരുന്നു. വൈറ്റ്ബോള് ടീമിന്റെ ഉപനായക സ്ഥാനത്ത് നിന്ന് രോഹിത് ശര്മയെ മാറ്റണം എന്ന് കോഹ് ലി സെലക്ഷന് കമ്മിറ്റിയോട് നിര്ദേശിച്ചതായാണ് റിപ്പോര്ട്ടുകള് വന്നത്. രോഹിത് ശര്മയുടെ പ്രായം ചൂണ്ടിയാണ് കോഹ് ലിയുടെ നിര്ദേശം. എന്നാല് കോഹ് ലി നായക സ്ഥാനം ഒഴിയുന്നതോടെ പകരം പരിഗണനയിലുള്ള കളിക്കാരില് മുന്പിലാണ് രോഹിത്. ഞായറാഴ്ച രാത്രി 7.30ന് ദുബായിലാണ് ബാംഗ്ലൂര്മുംബൈ പോര്. യുഎഇയില് മികച്ച തുടക്കമല്ല രണ്ട് ടീമുകള്ക്കും ലഭിച്ചത്. ആദ്യ രണ്ട് കളിയിലും ഇരു ടീമും തോറ്റിരുന്നു. ആദ്യ നാലിലേക്ക് എത്തണം എങ്കില് ഇരുവര്ക്കും ജയം ആവശ്യമാണ്. ക്യാപ്റ്റന് സ്ഥാനത്തില് വിവാദം നിലനില്ക്കുന്ന സാഹചര്യത്തില് കോഹ് ലിയും രോഹിത്തും വിട്ടുകൊടുക്കാതെ പൊരുതുമെന്ന് വ്യക്തമാണ്. യുഎഇയിലെ ഉദ്ഘാടന മത്സരത്തില് ചെന്നൈയോട് തോറ്റാണ് മുംബൈ തുടങ്ങിയത്. പിന്നാലെ കൊല്ക്കത്തയോടും തോറ്റു. ചെന്നൈയും കൊല്ക്കത്തയും തന്നെയാണ് ബാംഗ്ലൂരിനേയും തോല്പ്പിച്ചത്. പോയിന്റ് ടേബിളില് മൂന്നാമതാണ് ബാംഗ്ലൂര്. മുംബൈ ആറാമതും.